# Il-Ġurnal Uffiċjali C NaN/7 ta

| | ISSN 1725-5015 |
| --- | --- |
| Il-Ġurnal Uffiċjali
  ta’ l-Unjoni Ewropea | C |
| | |
| Edizzjoni bil-Malti | Informazzjoni u Avviżi | Volum 7 ta' Awwissu 2004 |

ISSN 1725-5015

Il-Ġurnal Uffiċjali

ta’ l-Unjoni Ewropea

C

Edizzjoni bil-Malti

Informazzjoni u Avviżi

Volum 7 ta' Awwissu 2004

---

| Werrej | Paġna |
| --- | --- |
| | III   Avviżi |
| | Kummissjoni |
| 2004/C 200 A/01 | Avviż ta' sejħa ta' post vakanti għal Direttur taċ-Ċentru Ewropew għall-Ħarsien u l-Kontroll tal-Mard | 1 |

Werrej

Paġna

III   Avviżi

Kummissjoni

2004/C 200 A/01

Avviż ta' sejħa ta' post vakanti għal Direttur taċ-Ċentru Ewropew għall-Ħarsien u l-Kontroll tal-Mard

1

---

| | |
| --- | --- |
| | (*1)   Din il-Ħarġa Speċjali bil-Malti hija ppubblikata bil-lingwi Uffiċjali ta' l-istituzzjonijiet ta' l-Unjoni Ewropea fil-ĠU C 200 A. |

---

(*1)   Din il-Ħarġa Speċjali bil-Malti hija ppubblikata bil-lingwi Uffiċjali ta' l-istituzzjonijiet ta' l-Unjoni Ewropea fil-ĠU C 200 A.

*1

| MT | |
| --- | --- |

MT

---

III Avviżi

Kummissjoni

| 7.8.2004 | MT | Il-Ġurnal Uffiċjali ta’ l-Unjoni Ewropea | CA 200/1 |
| --- | --- | --- | --- |

7.8.2004

MT

Il-Ġurnal Uffiċjali ta’ l-Unjoni Ewropea

CA 200/1

---

AVVIŻ TA' SEJĦA TA' POST VAKANTI GĦAL

Direttur taċ-Ċentru Ewropew għall-Ħarsien u l-Kontroll tal-Mard

(2004/C 200 A/01)

Qed jintlaqgħu applikazzjonijiet għall-post ta' Direttur taċ-Ċentru Ewropew għall-Ħarsien u l-Kontroll tal-Mard (“iċ-Ċentru”). Dan se jkun ibbażat fi Stokkolma, l-Isvezja, u huwa mistenni li l-impjieg tiegħu jibda f'Mejju 2005. Il-bażi legali taċ-Ċentru hija r-Regolament (KE) Nru 851/2004 tal-Parlament Ewropew u l-Kunsill tal-21 ta' April 2004 li jwaqqaf Ċentru Ewropew għall-Ħarsien u l-Kontroll tal-Mard (1) (“ir-Regolament”).

Deskrizzjoni ġenerali tax-xogħol u l-funzjoni taċ-Ċentru

Il-missjoni tal-bidu taċ-Ċentru hija li dan jagħraf, jassessja u jxandar it-theddid ta' bħalissa u dak li qed jiżviluppa għas-saħħa tal-bniedem minħabba mard li jittieħed. Iċ-Ċentru se jagħrbel, jiġbor, iqabbel, jagħmel valutazzjoni u jxerred id-data xjentifika u teknika (sorveljanza) u jagħti opinjonijiet xjentifiċi u tekniċi u għajnuna xjentifika, inkluż taħriġ. Iċ-Ċentru se jagħti tagħrif f'waqtu lill-imsieħba tiegħu li huma fi ħdan jew barra l-Unjoni Ewropea (UE), jikkoordina l-ħidmiet ta' networking fi ħdan il-missjoni tiegħu, u jagħmel bdil ta' tagħrif, esperti u ta' l-aħjar prattiċi. Dan se jħaffef ukoll l-iżvilupp u l-implimentazzjoni ta' ħidmiet konġunti, bħalma huma investigazzjonijiet konġunti ta' tifqigħ. Iċ-Ċentru jeħtieġ iwaqqaf kooperazzjoni ma' l-ODS (WHO).

Iċ-Ċentru se jagħti parir u rakkomandazzjonijiet biex jgħin lill-UE u lil dawk li jieħdu d-deċiżjonijiet fuq livell nazzjonali, waqt li jqis il-ġid tal-ħiliet xjentifiċi fl-istituti tas-saħħa pubblika ta' l-Istati Membri. L-għan taċ-Ċentru huwa li jgħaqqad dawn il-kompetenzi u li jħaffef il-koordinazzjoni bejn l-Istati Membri.

Taħt it-tmexxija tad-Direttur, iċ-Ċentru għandu jikseb malajr fama, fost il-partijiet interessati fiħ, bħala l-punt ta' referenza aċċettabbli minħabba l-indipendenza tiegħu, il-kwalità xjentifika tiegħu, il-preċiżjoni u n-networks f'waqthom li huwa jħaddem, l-appoġġ li dan jagħti f'sitwazzjonijiet fejn tinqala' xi kriżi, kif ukoll minħabba t-tagħrif li dan ixerred, it-trasparenza tal-proċeduri tiegħu u d-diliġenza tiegħu fit-twettiq tax-xogħol mogħti lilu.

Il-mira tal-bidu taċ-Ċentru se tkun fuq il-mard li jittieħed u tifqigħ ta' mard li l-oriġini tiegħu mhuwiex magħruf. Wara l-ewwel snin ta' ħidma, għandha tinħatar persuna barranija u indipendenti biex tagħmel valutazzjoni ta' dak li jkun kiseb iċ-Ċentru, waqt li tara jekk ikunx possibbli li dan iwessa' l-għan tiegħu għal ħidmiet relevanti oħrajn fil-qasam tas-saħħa pubblika, l-aktar il-monitoraġġ tas-saħħa.

Aktar tagħrif jista' jinkiseb minn fuq is-sit ta' l-internet http://europa.eu.int/comm/health/index_en.html.

Deskrizzjoni u n-natura tal-post

Id-Direttur huwa r-rappreżentant legali taċ-Ċentru u l-individwu li jidher pubblikament f'isem iċ-Ċentru, u jaqa' taħt ir-responsabbiltà tal-Bord tat-Tmexxija. Responsabbiltajiet partikulari jinkludu:

| — | L-iżvilupp u l-kisba ta' l-għanijiet strateġiċi taċ-Ċentru fi qbil mal-missjoni tiegħu, |
| --- | --- |

—

L-iżvilupp u l-kisba ta' l-għanijiet strateġiċi taċ-Ċentru fi qbil mal-missjoni tiegħu,

| — | It-tmexxija ta' kuljum tal-ħaddiema taċ-Ċentru, inkluż ir-reklutaġġ, |
| --- | --- |

—

It-tmexxija ta' kuljum tal-ħaddiema taċ-Ċentru, inkluż ir-reklutaġġ,

| — | It-tħejjija u t-twettiq ta' l-estmi taċ-Ċentru, |
| --- | --- |

—

It-tħejjija u t-twettiq ta' l-estmi taċ-Ċentru,

| — | Ix-xandir lill-pubbliku fuq materji li għandhom x'jaqsmu mal-missjoni taċ-Ċentru, |
| --- | --- |

—

Ix-xandir lill-pubbliku fuq materji li għandhom x'jaqsmu mal-missjoni taċ-Ċentru,

| — | It-tħejjija u l-implimentazzjoni tal-programmi ta' xogħol ta' sena jew ta' bosta snin, |
| --- | --- |

—

It-tħejjija u l-implimentazzjoni tal-programmi ta' xogħol ta' sena jew ta' bosta snin,

| — | It-tħaffif fil-kooperazzjoni bejn iċ-Ċentru, il-Kummissjoni u l-Istati Membri biex titmexxa 'l quddiem il-koerenza bejn l-istima tar-riskju, it-tmexxija tar-riskju u l-funzjonijiet tal-komunikazzjoni tar-riskju, |
| --- | --- |

—

It-tħaffif fil-kooperazzjoni bejn iċ-Ċentru, il-Kummissjoni u l-Istati Membri biex titmexxa 'l quddiem il-koerenza bejn l-istima tar-riskju, it-tmexxija tar-riskju u l-funzjonijiet tal-komunikazzjoni tar-riskju,

| — | Il-kooperazzjoni ma' l-entitajiet kompetenti fl-Istati Membri li jkunu qed jagħmlu xogħol simili għal dak taċ-Ċentru, l-aktar it-tmexxija tal-Forum Konsultattiv, |
| --- | --- |

—

Il-kooperazzjoni ma' l-entitajiet kompetenti fl-Istati Membri li jkunu qed jagħmlu xogħol simili għal dak taċ-Ċentru, l-aktar it-tmexxija tal-Forum Konsultattiv,

| — | It-twaqqif ta' kuntatti effettivi mal-Parlament Ewropew. |
| --- | --- |

—

It-twaqqif ta' kuntatti effettivi mal-Parlament Ewropew.

L-isfida għandha tkun li tkun żgurata l-kontinwità ta' l-azzjoni u li jkun hemm livell eċċellenti ta' koordinazzjoni mal-Kummissjoni.

Kwalifiki speċifiċi u l-esperjenza meħtieġa għal dan il-post

| — | Livell xjentifiku għoli ħafna ppruvat fil-qasam tas-saħħa, jew livell għoli ħafna ta' tmexxija ta' organizzazzjonijiet f'dan il-qasam. |
| --- | --- |

—

Livell xjentifiku għoli ħafna ppruvat fil-qasam tas-saħħa, jew livell għoli ħafna ta' tmexxija ta' organizzazzjonijiet f'dan il-qasam.

| — | Għarfien tajjeb dwar l-istituzzjonijiet ta' l-UE u l-politika ta' l-dwar f'dawn l-oqsma u fuq politika oħra li hija relevanti għaċ-Ċentru, kif ukoll dwar ħidmiet internazzjonali li għandhom x'jaqsmu. |
| --- | --- |

—

Għarfien tajjeb dwar l-istituzzjonijiet ta' l-UE u l-politika ta' l-dwar f'dawn l-oqsma u fuq politika oħra li hija relevanti għaċ-Ċentru, kif ukoll dwar ħidmiet internazzjonali li għandhom x'jaqsmu.

| — | Ħila ppruvata biex imexxi organizzazzjoni fuq livell ta' tmexxija strateġika, u li jwettaq il-mandat taċ-Ċentru; esperjenza li jmexxi gruppi ta' ħaddiema b'suċċess u li jiggwida, jimmotiva, u jagħti parir lill-impjegati; esperjenza tajba fit-tmexxija tal-finanzi u l-amministrazzjoni. |
| --- | --- |

—

Ħila ppruvata biex imexxi organizzazzjoni fuq livell ta' tmexxija strateġika, u li jwettaq il-mandat taċ-Ċentru; esperjenza li jmexxi gruppi ta' ħaddiema b'suċċess u li jiggwida, jimmotiva, u jagħti parir lill-impjegati; esperjenza tajba fit-tmexxija tal-finanzi u l-amministrazzjoni.

| — | Ħiliet eċċellenti ta' komunikazzjoni u negozjati, inkluża l-ħila li jikkomunika mal-pubbliku u li jibni relazzjonijiet tajba mal-partijiet interessati kollha. |
| --- | --- |

—

Ħiliet eċċellenti ta' komunikazzjoni u negozjati, inkluża l-ħila li jikkomunika mal-pubbliku u li jibni relazzjonijiet tajba mal-partijiet interessati kollha.

| — | Għarfien tajjeb ta' l-Ingliż u/jew il-Franċiż ikun ta' vantaġġ. |
| --- | --- |

—

Għarfien tajjeb ta' l-Ingliż u/jew il-Franċiż ikun ta' vantaġġ.

L-applikanti għandhom:

| — | Ikunu ċittadini ta' wieħed mill-ħamsa u għoxrin Stat Membru ta' l-UE; |
| --- | --- |

—

Ikunu ċittadini ta' wieħed mill-ħamsa u għoxrin Stat Membru ta' l-UE;

| — | Ikollhom grad universitarju li bih huma jkunu jistgħu jkomplu bi studji ta' wara l-ewwel grad; |
| --- | --- |

—

Ikollhom grad universitarju li bih huma jkunu jistgħu jkomplu bi studji ta' wara l-ewwel grad;

| — | Fid-data ta' l-għeluq ta' l-applikazzjoni, ikollhom mill-inqas 15-il sena ta' esperjenza professjonali f'livell li għalih il-kwalifika msemmija fuq tkun wasslithom. Mill-inqas ħames snin minn din l-esperjenza professjonali jridu jkunu fuq livell xjentifiku jew ta' tmexxija li jkun proporzjonat għall-post li għalih qed issir is-sejħa; |
| --- | --- |

—

Fid-data ta' l-għeluq ta' l-applikazzjoni, ikollhom mill-inqas 15-il sena ta' esperjenza professjonali f'livell li għalih il-kwalifika msemmija fuq tkun wasslithom. Mill-inqas ħames snin minn din l-esperjenza professjonali jridu jkunu fuq livell xjentifiku jew ta' tmexxija li jkun proporzjonat għall-post li għalih qed issir is-sejħa;

| — | Ikollhom għarfien tajjeb ħafna ta' waħda mil-lingwi uffiċjali ta' l-Unjoni Ewropea u għarfien tajjeb ta' waħda minn dawn il-lingwi l-oħra; |
| --- | --- |

—

Ikollhom għarfien tajjeb ħafna ta' waħda mil-lingwi uffiċjali ta' l-Unjoni Ewropea u għarfien tajjeb ta' waħda minn dawn il-lingwi l-oħra;

| — | Huwa mistenni li dawn ikunu lesti jservu mandat wieħed sħiħ ta' 5 snin qabel jilħqu l-età normali ta' l-irtirar għall-Impjegati ta' l-UE. |
| --- | --- |

—

Huwa mistenni li dawn ikunu lesti jservu mandat wieħed sħiħ ta' 5 snin qabel jilħqu l-età normali ta' l-irtirar għall-Impjegati ta' l-UE.

Indipendenza u dikjarazzjonijiet ta' interess

Id-Direttur ikun meħtieġ jagħmel dikjarazzjoni ta' rabta li dan ikun lest jaġixxi b'mod indipendenti fl-interess pubbliku, u li jagħmel dikjarazzjoni dwar l-interessi li jistgħu jitqiesu ta' preġudizzju għall-indipendenza tiegħu/tagħha. Għalhekk, il-kandidati għandhom jinkludu konferma dwar ir-rieda tagħhom li jagħmlu dawn id-dikjarazzjonijiet ma' l-applikazzjoni tagħhom.

Il-Ħatra u l-Kundizzjonijiet tax-Xogħol

Fi qbil mal-proċedura stabbilita fl-Artiklu 17 tar-Regolament, id-Direttur se jinħatar mill-Bord tat-Tmexxija fuq il-bażi ta' lista mqassra ta' kandidati li se titħejja mill-Kummissjoni. Qabel il-ħatra, il-kandidat magħżul mill-Bord tat-Tmexxija jkun meħtieġ jagħmel dikjarazzjoni u jwieġeb għal domandi mill-Parlament Ewropew.

Din is-sejħa għall-applikazzjonijiet hija l-bażi għat-twaqqif tal-lista mqassra tal-Kummissjoni. Il-kandidati għandhom jinnutaw li l-lista mqassra tista' tkun waħda pubblika u li d-dħul tagħhom fuq il-lista mqassra ma tkun qed tiggarantixxi bl-ebda mod il-ħatra tagħhom.

Id-Direttur se jinħatar bħala membru ta' l-impjegati temporanji fil-grad A*14, skond l-Artiklu 2a tal-kundizzjonijiet tax-xogħol tal-ħaddiema l-oħra tal-Komunitajiet Ewropej (2), għal perjodu ta' 5 snin li jista' jiġġedded darba għal perjodu ieħor ta' mhux aktar minn 5 snin.

Opportunitajiet Indaqs

L-Unjoni Ewropea tagħmel attenzjoni kbira biex tevita kull għamla ta' diskriminazzjoni fil-proċeduri tagħha dwar ir-reklutaġġ ta' l-impjegati, u tinkuraġġixxi ħafna li jkun hemm applikanti nisa.

Il-Proċedura ta' l-Applikazzjoni

Biex l-applikazzjonijiet jitqiesu validi, il-kandidati għandhom jibagħtu ittra ta' interess, u CV kif meħtieġ mill-UE (3). Id-dokumenti ta' appoġġ (kopji awtentikati ta' gradi universitarji/diplomi, referenzi, provi ta' l-esperjenza eċċ.) m'għandhomx jintbagħtu għalissa, iżda għandhom jintbagħtu fi stadju aktar tard tal-proċedura, jekk ikun meħtieġ.

L-applikazzjonijiet, preferibbilment bl-Ingliż, bil-Franċiż jew bil-Ġermaniż għandhom jintbagħtu b'e-mail f'format Word jew pdf lil SANCO ECDC director@cec.eu.int. L-applikanti li ma jistgħux jibagħtu l-applikazzjoni tagħhom bl-e-mail jistgħu, minflok, jibagħtuha bil-posta lil, waqt li tkun immarkata “Director of the ECDC”:

| European Commission |
| --- |
| Health and Consumer Protection Directorate-General |
| Public Health and Risk Assessment Directorate |
| Unit C6 “Health Measures” |
| G-1 05/234 |
| B-1049 Brussels |

European Commission

Health and Consumer Protection Directorate-General

Public Health and Risk Assessment Directorate

Unit C6 “Health Measures”

G-1 05/234

B-1049 Brussels

Data ta' l-għeluq

L-applikazzjonijiet għandhom jintbagħtu jew b'e-mail jew b'posta rreġistrata sa mhux aktar tard mit-10 ta' Settembru 2004 (id-data tat-timbru tal-posta).

L-applikazzjonijiet li jintbagħtu bis-servizz tal-kurjer għandhom jintbagħtu fl-istess indirizz qabel it-15.00 ta' l-istess data murija fuq.

Il-Kummissjoni tirriżerva d-dritt li tipposponi d-data ta' l-għeluq ta' din is-sejħa bil-pubblikazzjoni tagħha biss fil-Ġurnal Uffiċjali ta' l-Unjoni Ewropea.

---

(1)  ĠU L 142, it-30.04.2004, p. 1.

(2)  ĠU L 124, is-27.4.2004, p 1. http://europa.eu.int/eur-lex/en/archive/2004/l_12420040427en.html

(3)  http://www.cedefop.eu.int/transparency/cv.asp

---